Държавен вестник, бр. 27, 2010 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  27
Щаб на отбраната 	
243
в т.ч.: 
дирекция „Подготовка и използване
на войските и силите“ 	
68
дирекция „Логистика“ 	
44
дирекция „Стратегическо планиране“ 	
54
дирекция „Комуникационни и инфор-
мационни системи“ 	
45 
отдел „Съвместни съоръжения“	
10
отдел „Информационен и организа-
ционно-щатен“	
22
УСТРОЙСТВЕН ПРАВИЛНИК
на Изпълнителна агенция „Военни клубове 
и военно-почивно дело“
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се определят дейността, 
структурата, организацията на работа и съставът 
на Изпълнителна агенция „Военни клубове и 
военно-почивно дело“ към министъра на отбра­
ната, наричана по-нататък „агенцията“, както 
и взаимоотношенията є с другите държавни 
органи, ведомства и организации.
Чл. 2. (1) Агенцията е структура на пряко 
подчинение на министъра на отбраната по 
чл. 78 от Закона за отбраната и въоръжените 
сили на Република България за административ­
но обслужване на военнослужещи и цивилни 
служители от Министерството на отбраната, 
структурите на пряко подчинение на министъра 
на отбраната и Българската армия и на външни 
лица във връзка с управлението и дейността на 
военните клубове в страната, осигуряването на 
отдиха и възстановяването на военнослужещи­
те и цивилните служители с цел подобряване 
качеството на техния професионален, личен и 
семеен живот и пълноценното използване на 
отпуските и свободното им време, както и за 
информационното осигуряване на министъра на 
отбраната, заместник-министрите на отбраната, 
постоянния секретар на отбраната и началника 
на отбраната при осъществяване на дългосроч­
ната медийна политика на Министерството на 
отбраната.
(2) Дейностите и услугите, свързани с уп­
равлението и дейността на военните клубове, 
военно-почивното дело и информационното 
осигуряване на ръководството на Министер­
ството на отбраната, са:
1. осъществяване на военно-патриотич­
но възпитание, социална, информационна и 
културно-художествена дейност във военните 
клубове в страната;
2. осигуряване на отдиха и възстановяването 
на военнослужещите и цивилните служители 
от Министерството на отбраната, структурите 
на пряко подчинение на министъра на отбра­
ната и Българската армия чрез организиране и 
изпълнение на групови и индивидуални почив­
ки във военно-почивните домове и хотелите, 
управлявани от агенцията, организиране и 
изпълнение на обмена на почиващи по линия 
на международното сътрудничество в рамките 
на „CLIMS“ или въз основа на международен 
договор за безвалутен обмен; 
3. осъществяване на туристическа и тур­
операторска дейност;
4. производство и разпространение на теле­
визионна продукция;
5. подготовка и организация на издаването 
на печатни издания, в т.ч. вестник „Българска 
армия“ и списание „Български воин“;
6. изготвяне на ежедневни информационни 
бюлетини;
7. управление на военно-почивните домове, 
хотелите, военните клубове и други имоти, 
предоставени на агенцията за изпълнение на 
функциите є.
Чл. 3. Агенцията е юридическо лице със 
седалище София, бул. Цар Освободител 7.
Чл. 4. Изпълнителният директор на агенци­
ята е второстепенен разпоредител с бюджетни 
кредити към министъра на отбраната.
Чл. 5. Издръжката на агенцията се формира 
от бюджетни средства и от приходи от собст­
вена дейност.
Чл. 6. Приходите от собствена дейност на 
агенцията се набират от:
1. туристически и туроператорски дейности;
2. рехабилитационни услуги;
3. транспортна дейност;
4. екскурзии в страната и в чужбина;
5. отдаване под наем на недвижими имоти 
и имущество;
6. дарения и помощи;
7. приходи от международни проекти и 
програми;
8. други приходи от дейността на агенцията.
Чл. 7. Приходите от собствената дейност и 
бюджетната субсидия се разходват за покриване 
на одобрените разходи за:
1. издръжка на агенцията;
2. основни и текущи ремонти на почивните 
домове, хотелите, военните клубове и другите 
имоти, управлявани от агенцията;
3. част от фактическата издръжка на леглови 
ден за осигуряване отдиха на личния състав на 
Ми­нис­тер­с­т­во­то на от­б­ра­на­та, структурите на 
пряко подчинение на министъра на отбраната 
и Българската армия, пенсионираните воен­
нослужещи, ветераните и военноинвалидите;
4. застраховане на почивните домове, хо­
телите, военните клубове и другите имоти, 
управлявани от агенцията.
Г л а в а  в т о р а
ИЗПЪЛНИТЕЛЕН ДИРЕКТОР
Чл. 8. Агенцията се ръководи и предста­
влява от изпълнителен директор. Договорът с 
изпълнителния директор се сключва, изменя 
и прекратява от министъра на отбраната съг­
ласувано с министър-председателя.